Deg useggas n 1857 iweḍ uḥewwas Afransis di Legzayer ad issexsi aɣewweɣ n Leqbayel i ttuɣa tessugur ijjen tḥudriyt qqaren-as « Lalla n Sumer ». Tamɣart-a i yesqasen Ifransisen aṭṭas n txessura, qbel ma ad terreẓ, ad tt-kerfen. Min tena tḥajit n tmeɣnast-a Taqbaylit ?
Tlul Faḍma n Sumer deg Uṣqif n Ṭmana (Tala Wwudi) aseggas n 1930. Aseggas-a i di tewḍa Legzayer adu ifassen n Fransa. Isem-nnes Faḍma n Ssi Ḥmed Umeẓẓyan. Isem n « Sumer » yeqqen ɣer ddcar mani tlul nettat.
Baba-s ila issɣara deg ijjen temzyida n Lquran di ddcar. Tamzyida-nni ila teqqen ɣer zzawit Tareḥmanit n Sidi Ԑebderreḥman Bugebrin. Di temẓi-nnes teḥfeḍ Lquran.
Temlek ead d tameẓẓyant, maca lemlek-nnes wer idum ca uca tedwel-dd ɣer nnhel-nnes maca argaz-nnes yugi ad as-illef. Teqqim adu fus-nnes, mayen tt-yejjin ad tagi x irgazen-nniḍen usin-dd ɣer-s a tt-xeḍben.
Tettwassen di Leqbayel di lweqt-nni s zzhid-nnes, tussna-nnes d tiɣist-nnes.
Imɣaren n Ԑebdelqader.
Deg iseggusa n rebein zi lqern n tseeṭac, usin-d aṭṭas n yemɣaren n ljic n Ԑebdelqader ɣer Izwawen. Zzag-sen Ccrif Muḥemmed Lhacmi umi ttuɣa ttlaɣan « Bu tɣaḍt », d Ccrif Muḥemmed Lamjad Ben Ԑabdelmulk umi qqaren « Buteɣyult » d inniḍen.
Imerzuten deg umezruy qqaren ila « Butɣaḍt » ila ixes ad tt-yawi, maca nettat ttuɣa-tt adu fus n wergaz amezwaru waxxa wer kid-s tetteic ca, argaz-a i yugin ad as-yellef.
Faḍma ila ɣer-s 16 iseggusa wami i ḥewwsen Ifransisen tamurt n Iqbayliyen. Maca aɣewweɣ-nnes nettat kunṭra i Ifransisen zeg izumal imeqqranen n tnezbayt Taqbaylit.
Lalla Faḍma, tamɣart Tameqqrant
Ifransisen ttuɣa ttlaɣan-as Jeanne d’Arc n Djerdjer « Di Leqbayel din idurar qqaren-asen Djerdjer ».
Deg useggas n 1854 tegga amenɣi-nnes amezwaru kunṭra i Ifransisen deg usuf n Sibaw. Xenni ttuɣa ead ɣer-s 24 iseggusa di buḥbel-nnes. Amek tteawaden, ttuɣa Ifransisen iggur ad ɣelben x « Bu teɣyult ». Uca ad d-tas Faḍma n Sumer s yergazen-nnes, a dd-hwan x Ifransisen, uca njemeen-dd x-as Iqbayliyen rẓin Ifransisen.
Amarical Randon wer yeqbil ca treẓẓit-a, uca iḥewwes Ieeẓẓagen. Tekker-d Lalla Faḍma tesmun-dd x-as imezdaɣ n wemkan-nni, tlaɣa ɣer ujahed ad tbedd aked tmurt d tlelli-nnes. Uca yettwagg ijj n umenɣi di 1854 i di rẓin Ifransisen.
Randon, itter maḥend ad sbedden imenɣan i teqbel Faḍma n Sumer, nettat ttuɣa txes maḥed ad tessmeɣer zi ljic-nnes. Maca Ifransisen wer weqqren ca manaya, awerni tlata n iseggusa eeqben-dd maḥend a x-as sugen eawed, weyyen-dd aberru n leesker bac ad terrẓen. Xenni kerfen-tt, ḥuzen merra min teelem.
Tareẓẓit-a i tecca Faḍma d taeeffant, ar mani teqqim tettɣuɣud di leḥbes-nnes uca temmut x 33 iseggusa s tfeqqae.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn